《三洲岩》
明代·张澜

丹成仙到洞云凝，壁倚高寒白昼暝。路顶洞穿山上月，半空仰昼管中星。

石钟响答琅玕调，玉乳涎封宝剑腥。愧我淡成凡骨在，未能空守纳黄庭。

作者简介：张澜，字东之。泷水（今广东罗定）人。明宪宗成化二十三年（一四八七）进士，任刑部侍郎。居官十载，乞归养病。卒于家。清康熙《罗定直隶州志》卷六有传。